Whitesnake a PeCsában - remélhetőleg vihar nélkül - Kultúrpart
Magyar fiatal nyűgözte le a világot
Whitesnake a PeCsában - remélhetőleg vihar nélkül
Július 21-én pótlásra kerül a közel 2 évvel korábban meghiúsult koncert: a Petőfi Csarnokban lép fel a ’80-as évek egyik legsikeresebb rockzenekara, a David Coverdale vezette Whitesnake, mely Good To Be Bad című, áprilisban megjelent lemezével turnézik Európában.
A Whitesnake eredetileg 2006 nyarán is játszott volna Budapesten, ám a városra hirtelen lecsapó orkánerejű vihar az utolsó pillanatban keresztül húzta a zenekar és a szervezők számításait: miután a szél letépte a Petőfi Csarnok szabadterének tetejét, eláztatva ezzel a felszerelést is, a koncertet egy órával a hivatalos kezdés előtt le kellett mondani, a helyszínen megjelent több ezer ember legnagyobb bánatára.
A zenekar ígéretének megfelelően pótolja a mulasztást, és július 21-én visszatér Magyarországra. A hard rock szupergroup tarsolyába azóta egy új lemezanyag is került, a hivatalosan április 21-én megjelent Good To Be Bad, melynek anyagát David Coverdale, Doug Aldrich, Reb Beach, Uriah Duffy, Timothy Drury és Chris Frazier Budapesten is bemutatja a régi nagy slágerek mellett.
A két évvel ezelőtti elmaradt koncert vissza nem váltott jegyei – szintén az ígéretek szellemében – érvényesek erre a fellépésre is.
Zene Iron Maiden Deep Purple
https://kulturpart.hu/api/trackback/id/tr177831080